Johann Nepomuk David
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1900–1950,Internasjonale klassiske komponister og verker 1900–1950
Johann Nepomuk David var en østerriksk komponist. Davids sterkt personlige, men samtidig Schönberg-pregede musikk kjennetegnes gjerne ved en polyfon stil med røtter tilbake til den nederlandske skole og Johann Sebastian Bach.
Fra 1934 var David lærer i komposisjon og teori samt korleder ved Landeskonservatorium i Leipzig. Fra 1942 var han direktør samme sted. I 1945 ble han lærer ved Mozarteum i Salzburg. Deretter ble han professor i komposisjon ved musikkhøyskolen i Stuttgart i 1948.David forfattet betydningsfulle skrifter om musikken til Johann Sebastian Bach, Wolfgang Amadeus Mozart og Anton Bruckner. Komposisjoner Han skrev blant annet åtte nummererte og fire unummererte symfonier, to partitaer, konserter, kammermusikk, Requiem, Stabat Mater, Choralwerk for orgel (19 hefter) og koralmotetter. Les mer i Store norske leksikon modernisme Musikk i Østerrike